Mysteeri-illallinen: Kolme kenkää
2026-10-31 18:00 - 21:00 (Europe/Helsinki)
**Mysteeri-illallinen: Kolme kenkää**

Tervetuloa elämykselliselle mysteeri-illalliselle lauantaina 31.10. klo 18.00–21.00 Wille – Olohuone ja keittiöön. Yhden illan ajaksi siirrymme 1920-luvun Äänekoskelle, Kuntalan salaperäiseen tunnelmaan, jossa mikään ei ole aivan sitä, miltä näyttää.
Mysteeri-illallinen *Kolme kenkää* yhdistää herkullisen illallisen ja kiehtovan tarinan, jonka arvoitusta vieraat pääsevät ratkomaan illan edetessä. Tarina on fiktiivinen, mutta se ammentaa inspiraationsa Äänekosken historian todellisista tapahtumista ja niistä syntyneistä kertomuksista. Illan ohjelmasta vastaa mysteeriteatteriduo Tikantaival, joka johdattaa vieraat keskelle Kuntalan salaisuuksia ja 1920-luvun tapahtumia.
Kuka puhuu totta, kuka salaa jotakin ja mitä Kuntalassa todella tapahtui? Vastaukset löytyvät vain tarkkaavaisimmille.
Ilta alkaa yhteisellä tervetulomaljalla, jonka jälkeen vieraat pääsevät sukeltamaan mysteerin maailmaan. Vihjeitä löytyy pöytiin jaetuista materiaaleista, ja tarina etenee ruokailujen välissä esitettävien näytelmällisten kohtausten kautta. Jokainen yksityiskohta voi osoittautua ratkaisevaksi, kun tapahtumien kulku vähitellen paljastuu.
**Illallisen menu**
**Alkuruoka**
Savupalsternakkakeittoa ja talon leipää.
**Pääruoka**
Ruiskuorrutettua lohta, perunakakkua, juurespyreetä ja mustaherukkaa.
**Jälkiruoka**
Juustokakkua sekä kahvia ja teetä.
Viinit ja muut juomat ovat tilattavissa paikan päällä.
Halutessasi voit pukeutua 1920-luvun tyyliin ja virittäytyä illan tunnelmaan, mutta pukukoodi ei ole pakollinen.
**Hinta:** 75 €/henkilö. Hinta sisältää tervetulomaljan, kolmen ruokalajin illallisen sekä elämyksellisen mysteeriohjelman.
**Aika:** lauantai 31.10. klo 18.00–21.00
**Paikka:** Wille – Olohuone ja keittiö
**Varaukset**
Paikan voit varata maksamalla illallisen Willeen. Lisätietoja tapahtumasta ja illan kulusta saat sähköpostitse osoitteesta paivipeltola@gmail.com.
Paikkoja on rajoitetusti, joten varmista oma paikkasi ajoissa ja lähde mukaan ratkaisemaan Kuntalan salaisuutta.
